אבי הורוביץ - עמוד 2 מתוך 5 - מייסד הליסינג בישראל
יועץ הליסינג אבי הורוביץ דיבר על מצבו של ענף הליסינג בכנס קציני בטיחות תעבורה שנערך בשפיים. בהרצאה הועלו הבעיות הקיימות בענף הליסינג והתחזית לשנת 2014.
מאת אבי הורוביץ, ייעוץ ליסינג
"ההערכה שלי היא שאנחנו הולכים לכיוון של עליית מחירי הליסינג והצטמצמות הענף", הסביר הורוביץ בהרצאה. "יש סיבות סביבתיות לכך והראשונה שבהן היא הקושי במכירת כלי רכב משומשים. יש מגרשים שגדושים בכלי רכב ללא קונים, כי השוק רווי".
הורוביץ דיבר על בעיות נוספות: "כמות כלי הרכב שמגיעה לישראל גדולה מהגידול הטבעי באוכלוסייה, והיום היבואנים מאפשרים תנאים מופלגים לקניית כלי רכב חדשים". עם זאת, הוא הוסיף: "יש בעיות חמורות הרבה יותר שיצמצמו את השוק ויעלו את מחירי הליסינג שחלו לאחרונה. ביולי 2013 שונו מספר תקנות: העלאה של אחוז וחצי במס החברות, הפחתת הפחת מ-20 אחוזים לשנה ל-16 אחוזים וביטול סעיף מגן המס שהיה מיועד לחברות הליסינג".
אבי הורוביץ במהלך ההרצאה
"כשאנחנו מדברים על חברה עם 20,000 כלי רכב, מדובר בשלושה מיליון ש"ח מס הכנסה לחודש, שלפני כן היה פטור ממס. לחברה עם 70,000 כלי רכב, מדובר בשמונה עד עשרה מיליון ש"ח מס, שלא שולמו לפני חודש", הבהיר הורוביץ.
ביטול השחלוף
בעבר, היה רצון לחדש את צי השכרת הרכב וכדי לעודד את חברות ההשכרה להחליף את המכוניות לחדשות, הן לא שילמו מס על הרווחים ממכירת המכונית הישנה. זהו השחלוף. כעת, כל מכירת מכונית תחייב את החברות לשלם מס. "לחברה שמוכרת כ-70,000 כלי רכב בשנה, יש רווח שנתי של לפחות מיליארד ש"ח. המס על רווח כזה הוא כ-500 מיליון ש"ח. בחברות הליסינג וההשכרה תהיה בעיה של מקורות הון כדי לקנות עוד כלי רכב. יהיה קושי להגדיל את צי הרכב של חברות הליסינג", ציין הורוביץ. "בשורה התחתונה, הכל מוביל לכיוון אחד – עליית מחירי הליסינג ב-2014".
איך אפשר לחסוך כסף במציאות שבה ענף הליסינג מצטמצם והמחירים עולים? לייעוץ ליסינג ולהרצאות בנושא ניתן לפנות לאבי הורוביץ בטלפון: 050-5332449.
כיום קיימות מגוון דרכים לרכוש כלי רכב, אבל לעתים ישנו בלבול באשר לדרך הנכונה לעשות זאת. יש שממליצים על ליסינג תפעולי ויש שממליצים על השכרת רכבים לטווח ארוך. מהי האופציה המועדפת עבור לקוחות בעלי צי רכב גדול?
ליסינג תפעולי מול השכרה (צילום: Carlos Sathler)
חשוב לציין כי בהשכרת כלי רכב, חברת ההשכרה תהיה זו שתתחזק את הרכבים במקרים שונים, משום שהרכבים עדיין שייכים לה ולא לאדם השוכר אותם. בליסינג תפעולי, הרכב אותו מקבל בעל צי הרכב הוא ברוב המקרים חדש ללא תקלות וללא עבר על הכביש. גם בליסינג התפעולי ישנה אחריות של חברת הליסינג על תחזוקת הרכב, אך אחריות זו גדולה ורחבה יותר מאשר בהשכרה.
בעבר, היה קיים פער בשיעור של 100 אחוזים בין השכרת רכבים לטווח ארוך לבין ליסינג תפעולי. כך לדוגמא, על השכרה היו משלמים כ-5,000 ש"ח ועל ליסינג 2,500. מצב זה אפיין את השנים שלפני שנות ה-90. כיום המצב שונה למדי.
האם יש הבדל בין המחירים בהשכרה ובליסינג?
כיום אני נתקל בלקוחות שמחזיקים בצי של כ-100 כלי רכב למשל, שטוענים כי הם בוחרים באופציית ההשכרה, שעולה להם כמו ליסינג. אחד הלקוחות הסביר לי לאחרונה שהוא משלם כ-3,000 ש"ח לרכב כולל מע"מ. בגלל המצב הנוכחי, אין ממש הבדל בין המחירים בליסינג למחירים בהשכרה – ולכן הוא לאו דווקא יקבל מחיר טוב יותר אם יעבור לליסינג.
למרות מחירי ההשכרה המשתווים למחירי הליסינג, צורכות המכוניות המושכרות יותר דלק, בשל הוותק שלהן על הכביש. למעשה, הפער המשמעותי שיכול להיות בין שתי האפשרויות הוא חיסכון בדלק – בהשכרה, השוכרים לא מקבלים לידיהם מכוניות היברידיות או כאלה הצורכות כמות דלק קטנה. בדרך כלל, המכוניות המושכרות הן ישנות יותר, וכפועל יוצא מכך, צורכות יותר דלק.
כעת נתמקד בצד השני של המטבע – להשכרה יש גם מספר יתרונות לצרכנים שגומעים קילומטראז' גבוה, או שאינם יודעים מה משך העסקה. בהשכרה, כמות הקילומטרים כמעט אינה מוגבלת. דע עקא, דווקא לצרכנים אלה חשוב תמחור החיסכון בצריכת הדלק, ואת זה צריך לשקול היטב על בסיס "עלות מול תועלת". בנוסף, ההשכרה טובה עבור צרכנים שאינם יודעים מה משך העסקה הצפוי ואינם יכולים להתחייב על תקופה מראש, או צרכנים שמעוניינים בכלי רכב לתקופות גישור.
צפו בהרצאתו של אבי הורוביץ על ליסינג תפעולי מול השכרה לטווח ארוך:
במסגרת קיצוצים בתקציב המדינה, החליט האוצר לבטל את תכנית הגריטה. תכנית הגריטה נדרשת לא רק למען תועלת הציבור בעל כלי הרכב הישנים, אלא בעיקר לתועלת המדינה. רק היעדר מחשבה הגיונית אפשרה להגיע למצב זה, ונראה כי יש להעמיד את כלכלני האוצר שיזמו הביטול על טעותם. נסביר מדוע ביטול התכנית גורם נזק למדינה, ובעיקר לאוצר.
תקציב הגריטה מזגזג זה זמן ארוך. עד לאחרונה הועמד תקציב לגריטת כלי רכב בני 20 שנה, בסכומים זניחים יחסית. בחודש נובמבר 2011 פורסם כי תמורת 3,000 ש"ח ניתן למכור גרוטאה למדינה, ואכן זו הייתה התכנית. אבל מאחר שנראה כי אין קו מנחה בנושא זה, כבר בחודש דצמבר 2012 השתנתה המגמה והתכנית הופסקה מחוסר תקציב.
לא עברו מספר חודשים, הסתיימו הבחירות, השר החדש להגנת הסביבה הבין כי אכן מדובר בנושא חשוב וקבע שיש לא רק לחדש התכנית, אלא אף להרחיבה. אלא שהיה עליו לדאוג לתקציב הולם. לפתע בחודש מאי התבשרנו כי במקום להרחיב התכנית, הוחלט על ביטולה! החלטה זו לא זכתה לתגובת השר עמיר פרץ, ונראה כי יש לעורר נושא זה ביתר שאת.
ואכן, במשך מספר חודשים לא הופעלה תכנית הגריטה כלל. רק בימים אלו נודע כי שלושת השרים: התחבורה, האוצר והגנת הסביבה החליטו לחדשה פעם נוספת, ושוב עם תקציב זעום ביותר. זוהי החלטה הססנית ולא החלטית. אני תוהה מדוע ההיסוסים כה רבים, ונראה כי המסקנה היחידה העולה, ותפורט להלן, היא כי שלושתם לא מודעים להיקף הבעיה מחד, אך בעיקר, להיקף ההכנסות היכולות להגיע לאוצר המדינה, שיילך ויגדל עם הרחבת התכנית.
הרעיון הכללי בארץ, והמקובל מאוד בכל רחבי אירופה, הוא כי יועמד תקציב מהמדינה על מנת לאפשר לבעלי רכב ישן, מזהם ומסוכן למכור אותו, כדי לאפשר לו לרכוש רכב אחר במקומו. הרכב הנרכש ייגרט ולא יעשה בו שימוש נוסף. התוצאה לא רק משפיעה על זיהום האוויר ונוגעת לכל אזרחי המדינה המנסים לשמר אורח חיים בריא, אלא גם מונעת הכנסות וזה בהחלט בלתי הגיוני (אפילו לכלכלני האוצר…).
גם במשרדי הממשלה הודו כי הפעלת התכנית מגדילה את הכנסות המדינה ממסים. דו"ח שהוכן עבור המשרד להגנת הסביבה עוד בעשור הקודם, העריך כי כתוצאה מתכנית הגריטה יצמחו הכנסות המדינה ממיסים בכ-250 מיליון עד 460 מיליון שקל. להערכתי מדובר בסכום שהיום גדול הרבה יותר!
התוצאות הנובעות ממימוש תכנית גריטה
1. כלי הרכב המשומשים
כיום אחת הבעיות המרכזיות בענף כלי הרכב הפרטיים, נוגעת לקשיים במכירת כלי רכב משומשים. הסיבה העיקרית טמונה בהיות השוק רווי.
גריטת מכוניות. רעיון מקובל באירופה
כפי שמפורט יותר במאמר זה, הכמויות המיובאות לארץ גדולות מקצב הגידול הטבעי. גידול שנתי של למעלה מ-200 אלף כלי רכב פרטיים, גבוה בכמה עשרות אלפי כלי רכב מהכמות שמתוכננת להימכר עקב הגידול הטבעי של האזרחים. כלומר, בכל שנה אמורים להתרחש תהליכים של "כניסה" ו"יציאה" של כלי רכב.
"כניסת" כלי רכב הינה באמצעות הייבוא. בכל שנה מיובאים לארץ למעלה מ-200 אלף כלי רכב פרטיים, אך כלי הרכב המשומשים אינם מוצאים רוכשים. עיקר הבעיה טמונה בכך שעודפי כלי הרכב אינם בני מכירה בחו"ל בגלל המיסוי הגבוה המוטל עליהם. כלומר, שוק כלי הרכב המשומשים מיועד רק ל"מקומיים", וכאן מגיעים למיסים.
המיסים המוטלים על כלי הרכב המיובאים גבוהים מאוד (ראה דוגמה מספרית במאמר העוסק במיסוי הירוק). כפי שניתן לראות שם, וכמפורסם ברבים, גובה שיעורי המס מגיע לכ-70 אלף ש"ח מכלי רכב משפחתי. הסכומים משתנים לפי מחיר הרכב, ובממוצע הכנסות המדינה רק ממכירת כלי רכב חדשים מגיעה לכ-15 מיליארד ש"ח, סכום גבוה לכל הדעות.
2. כלי רכב מזהמים
כלי הרכב המתיישנים הופכים למזהמים. למעשה כל כלי רכב אשר מתיישן מזהם יותר מזה החדש. אנו בהחלט רואים שיצרני הרכב אינם קופאים על השמרים, ו"מפציצים" אותנו, לעתים קרובות ביותר, בכלי רכב חדשים. כלי רכב אלה מזהמים פחות מאלה הקודמים, ובהכרח גם חסכוניים יותר בצריכת הדלק.
בכל העולם עוסקים במציאת דרכים לעידוד השימוש בכלי רכב פחות מזהמים. בחלק מהמדינות (כמו גרמניה) השיקול הוא בבחינת "תפיסת שתי ציפורים במכה אחת": החלטה על רכישת כלי רכב משומשים לצרכי גריטה ע"י הממשלה, מביאה לא רק להפחתת הזיהום, אלא אף לעידוד תעשיית כלי הרכב.
המסקנה הנובעת מהעובדות
אצלנו המצב אינו שונה בהרבה מזה שבגרמניה (ובכל יתר המדינות המתורבתות…), אך במקום לעודד רכישת כלי רכב מיצרנים מקומיים, השיקול מתחלף בייבוא כלי רכב של יצרנים זרים, אבל עם קבלת הכנסות גבוהות מאלה של ייצור מקומי.
תכנית גריטה חכמה בישראל הייתה יכולה לבצע את שתי המשימות: גם לעודד הפחתת הזיהום, וגם להעלות את הכנסות המדינה. לכאורה, היה על המדינה לנסות לחפש דרכים לעודד רכישת כלי רכב חדשים. לצורך כך, היא צריכה לתת יד למכירה ו/או "השמדה" של אלה הישנים.
על תכנית הגריטה להיות הרבה יותר אסרטיבית. עליה לאפשר מכירת כלי רכב לצרכי גריטה במועדים קצרים יותר (החל מעשר שנים) ובמחירים גבוהים יותר. אם בגרמניה אחרי תשע שנים התכנית מאפשרת קבלת 2,500 יורו לצרכי החלפת רכב משומש שמיועד לגריטה נגד חדש מייצור מקומי שעלותו נמוכה מזה שבישראל, אין כל סיבה שלא להכניס תכנית דומה גם אצלנו.
התכנית חייבת להיות רחבה, ולאפשר פתרון ל"פקק" שנוצר. הפקק הוא בדמות עשרות אלפי כלי רכב משומשים שלא מוצאים קונים. על התכנית לאפשר להרחיבה הרבה מעבר ל- 20 מיליון ש"ח, ולהעמידה לא רק למכוניות בנות 20 שנה, אלא גם לאלה בנות החל מעשר שנים ובסכומים גבוהים יותר.
על כל סכום שיושקע בתכנית, הכנסות המדינה יגדלו בהרבה. רכישת רכב לצרכי גריטה כעבור עשר שנים, נניח, תמורת 10,000 ש"ח, תביא לרכישת רכב משומש על ידי הלקוח. רכישת הרכב המשומש תביא לכך שהמוכר ירכוש אחר במקומו ובסופו של דבר יירכש כלי רכב חדש. המיסים שתקבל המדינה מזה החדש יהיו בממוצע 50,000 ש"ח, כלומר ההפרש בין ההשקעה להכנסה הנו 40,000 ש"ח.
מאחר שמדובר בכמה עשרות אלפי שקלים, התקציב חייב לעמוד על מאות מיליוני שקלים לשנה הקרובה, ועל התכנית להשתנות ולעודד כאמור גם מכירת כלי רכב בני פחות מ-20 ובמחירים גבוהים יותר.
צפו בקטע מהרצאתי באיגוד לשכות המסחר בנושא בעיית שוק כלי הרכב המשומשים:
* אבי הורוביץ– יועץ ליסינג
העסקה של בטר פלייס "כל החשמל על חשבוננו" איפה הקאץ'?
יועץ הליסינג, אבי הורוביץ, בהרצאה באיגוד לשכות המסחר על הליסינג המימוני, ומה חברת בטר פלייס מציעה בעת קניית רכב חשמלי
פורסם בקטגוריה קטעי וידאו	| עם התגים better place, בטר פלייס, ליסינג מימוני, מכונית חשמלית, רכב חשמלי	| להגיב
בדה מרקר פורסמה כתבה ולפיה רשות המיסים הודיעה כי ב-1 באוגוסט ייכנס לתוקף המס הירוק החדש. המס הירוק יגרום להעלאת מחירי רכבים.
הובא על ידי יועץ הליסינג אבי הורוביץ
המשמעות היא שבעוד קצת פחות מחודשיים, יהיו הקריטריונים קשוחים והטבות מס על רכב יחושבו על פי נוסחה אחרת. מחירי הרכבים עומדים לעלות. על פי הכתבה, על מכוניות מיני תהיה תוספת של כ-1,500 ש"ח, על מכוניות משפחתיות תהיה התייקרות בגובה של כ-3,000 ש"ח וההתייקרות המשמעותית ביותר היא על מכוניות עם מנוע דיזל – אלה תתייקרנה בכ-8,000 ש"ח. השלכה אפשרית, על פי כתבה שפורסמה ב"גלובס", היא שההתייקרות תוציא את רכבי הדיזל מהשוק.
האבסורד הוא שהמס הירוק יפגע דווקא פחות ברוכשי מכוניות היוקרה, שכן הן נחשבות לבעלות רמת זיהום גבוהה, אבל רשות המיסים עשויה לקבוע מס חדש על רכבי יוקרה שיוחל במקביל לנוסחה החדשה, כחלק מהתכנית לצמצום הגירעון.
תוצאת המהלך המתוכנן תביא כאמור לעליית מחירי כלי הרכב החסכוניים. עלייה זו עומדת בניגוד גמור
לכוונת משרד ראש הממשלה והכוונה האמיתית מאחורי ההטבות של המיסוי הירוק. וכאמור, מדובר
בתוצאה אבסורדית שמוקצנת עתה.
על פי הכתבה, יבואני הרכב ביקשו לבצע שינויים בנוסחת המס הירוק שעומדת להיכנס לתוקפה, במטרה להוזיל את המחיר הכבד על מכוניות הדיזל. הטענה שהושמעה בפני רשות המיסים היא שבעולם ישנם רכבי דיזל שנחשבים ללא מזהמים, לפי הנוסחה שתיכנס לתוקף.
המס הירוק נועד ליצור תמריצים כלכליים להפחתת הזיהום הסביבתי: הפחתת פליטות החומרים המזהמים מהמכוניות וממפעלים, תוך עידוד לשימוש במקורות אנרגיה חלופיים. על פי נתונים של רשות המיסים, ב-2010, שנה לאחר החלת תוכנית המיסוי הירוק, הגיע הציון הירוק של המכוניות בארץ ל-184 נקודות לעומת 195 בשנה הקודמת. המשמעות היא כי רמת הזיהום פחתה. בשנת 2011 הנתונים הצביעו על ירידה משמעותית יותר ל-170 נקודות. עקב השינוי לרעה יהיה אינטרס לרכוש כלי רכב מזהמים יותר שיהיו זולים יותר, ולכן יש לצפות שהמגמה הטובה ברמת הזיהום, תשנה כיוון, בניגוד לכוונה המקורית.
אבי הורוביץ יזם את פעילות הליסינג התפעולי בישראל ומשמש יועץ ליסינג.
אבי הורוביץ -"צריכת הדלק היא קריטית"
אבי הורוביץ מדבר על חיסכון בדלק:
פורסם בקטגוריה קטעי וידאו	| עם התגים חיסכון בדלק, לחסוך בדלק, צריכת דלק	| להגיב
אבי הורוביץ – "אם בליסינג אתה משיג מחירים נמוכים יותר, כדאי לך"
פורסם בתאריך 4 ביוני 2013 מאת אבי הורוביץ
אבי הורוביץ מדבר על שוק הליסינג בישראל בהרצאה באיגוד לשכות המסחר:
פורסם בקטגוריה קטעי וידאו	| עם התגים איגוד לשכות המסחר, ייעוץ ליסינג, ליסינג, ליסינג מימוני, מהו ליסינג	| להגיב